Bahodir Pardayev. Bahodir Pardayev (1987-yil 26-aprelda tugʻilgan) – oʻzbekistonlik sobiq professional futbolchi, hujumchi ampulasida oʻynagan. Futbolchilik faoliyati. 2008—2014-yillarda Toshkentning „Bunyodkor“ klubi tarkibida oʻynagan. Bu klubda 36 oʻyin oʻtkazib, sakkizta gol urgan. Bu davrda Bahodir „Navbahor“, „Soʻgʻdiyona“ va „Buxoro“ klublarida ham ijara asosida oʻynagan. 2014—2015-yillarda „Paxtakor“ jamoasida oʻynagan (36 oʻyin va 11 gol). 2015-yilgi mavsum yakunida Pardayev Toshkentning „Paxtakor“ klubini tark etishga qaror qildi. Keyingi yillarda „Buxoro“ va „Qoʻqon 1912“ jamoalarida oʻynagan. 2017-yilda Bahodir Janubiy Koreyaning „Bucheon 1995“ klubida ham toʻp surgan va beshta oʻyin oʻtkazib, bitta gol urgan. 2018-yilda Qoʻqon 1912 klubiga qaytib kelgan. 2020-yilgi mavsumda Bunyodkor klubi tarkibida oʻtkazgan va mavsum yakunida faoliyatini yakunlagan.